b'\n_START_ARTICLE_\nSabiedriskais transports\n_START_PARAGRAPH_\nSabiedriskais transports (bie\xc5\xbei d\xc4\x93v\xc4\x93 par pils\xc4\x93tas transportu) ir pakalpojumu kopums, kas nodro\xc5\xa1ina pasa\xc5\xbeieru p\xc4\x81rvad\xc4\x81\xc5\xa1anu pils\xc4\x93t\xc4\x81s vai starp t\xc4\x81m par noteiktu samaksu. Pils\xc4\x93t\xc4\x81m parasti ir savas integr\xc4\x93tas transporta sist\xc4\x93mas, nereti pils\xc4\x93tas sabiedriskais transports tiek nodro\xc5\xa1in\xc4\x81ts ar\xc4\xab piepils\xc4\x93tas apkaim\xc4\x93._NEWLINE_Parasti pils\xc4\x93t\xc4\x81s k\xc4\x81 sabiedriskais transports tiek izmantoti tramvaji, trolejbusi, autobusi, metro, piepils\xc4\x93tas vilcieni. Bet sabiedrisko transportu \xc4\x81rpus pils\xc4\x93t\xc4\x81m nodro\xc5\xa1ina autobusi un vilcieni. Da\xc5\xbereiz ar\xc4\xab pils\xc4\x93t\xc4\x81s k\xc4\x81 sabiedriskais transports tiek izmantoti pr\xc4\x81mji, parasti to sauc par \xc5\xabdens transportu.'